proxectonos/corpus_dominio_legal_administrativo_tmp huggingface dataset:
26/09/2016 | Administración LocalMunicipal
Boqueixón
Desafectación de camiño público en Casaldesuso-Codeso

ANUNCIO Desafectación de camiño en Casaldesuso (Codeso) Na sesión plenaria ordinaria, do Concello de Boqueixón, que tivo lugar o 14 de setembro do 2016 adoptouse o seguinte acordo: 1. Desafectar do dominio público o camiño de 74 m 2 de superficie sito no lugar de Casaldesuso (Codeso), que discorre entre as parcelas 85 B propiedade de don Severino Ferreiro Moure, e 88, 89 propiedade de dona Carmen Sanjuás Casal. O camiño a desafectar está clasificado urbanisticamente, polo PXOM, como solo de núcleo rural tradicional e a valoración económica da parcela sobrante ascende a 740,00 €. 2. Someter a información pública o expediente durante un mes a efectos de presentación de reclamacións.3. Se en dito prazo non se presentasen reclamacións considerase o camiño definitivamente desafectado do dominio público e proceder coa venda directa da parcela sobrante aos propietarios colindantes. Boqueixón, 20 de setembro de 2016. O alcalde Ovidio Rodeiro Tato
26/09/2016 | Administración LocalMunicipal
Boqueixón
Aprobación de inventario de camiños municipais de Boqueixón

ANUNCIO Aprobación do inventario de camiños do Concello de Boqueixón Na sesión plenaria ordinaria do Concello de Boqueixón, que tivo lugar o 14 de setembro do 2016, adoptouse o seguinte acordo: 1. Aprobar o inventario dos camiños municipais, de acordo cos seguintes datos resumo do inventario: – A rede de camiños do concello de Boqueixón ten unha lonxitude total de 499 km. – A rede de camiños municipais de primeira orde (os que comunican parroquias aos núcleos de relevancia), contan cunha lonxitude total de 43,4 km. A lonxitude total das vías de segunda orde ascende a 44 km. – A lonxitude total de camiños asfaltados ou aglomerados ascende a día de hoxe a 229,6 km. A lonxitude de camiños de formigón ascende a 0,81 km. E a lonxitude en terra ou zahorra ascende a 268,8 km. – Estímase a valoración dos camiños inventariados en 9.715.882,80 €. Boqueixón, 20 de setembro do 2016. O alcalde Ovidio Rodeiro Tato
26/09/2016 | Administración LocalMunicipal
Vilasantar
Aprobación do padrón fiscal da auga dos meses de xullo e agosto de 2016, incluído o canon da auga

Aprobación do padrón fiscal da auga dos meses de Xullo e Agosto de 2016, incluído o canon da auga Con data 20 de xullo de 2016 o alcalde, Fernando Pérez Fernández, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de Xullo e Agosto de 2016, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012, do 31 de maio) Primeiro.– Aprobar o padrón da taxa da auga, incluído o canon da auga, correspondente aos meses de Xullo e Agosto de 2016, que consta de 548 usuarios, e que ascende o importe total a 8.273,42€ (incluído o IVE e canon da auga). Segundo.– Expoñer ao público o padrón aprobado, mediante a publicación do anuncio no BOP e no taboleiro de edictos do Concello, por un período de 15 días. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. Terceiro.– O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a esixencia do mesmo directamente ao contribuínte pola vía de constrinximento polo organismo correspondente. Cuarto.– Contra as liquidacións incorporadas aos padróns, os interesados poderán interior recurso preceptivo de reposición ante o alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do Real decreto lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de dous meses dende o día seguinte a notificación da resolución. Indicar tamén que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución. Vilasantar, 20 de Setembro de 2016. O alcalde Fernando Pérez Fernández
26/09/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 19 de setembro de 2016 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica no concello de Rianxo (expediente IN407A 2015/209-1)

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada LMTA BOI808 – CT Barraca 15AAQ7, no concello de Rianxo (expediente IN407A 2015/209-1), por resolución desta xefatura territorial, do 30 de xuño de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 3 de novembro de 2016 (xoves) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Rianxo, deducida da que se someteu a información pública no DOG, no BOP e no xornal La Voz de Galicia de datas 07/03/2016, 24/02/2016 e 17/03/2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 19 de setembro de 2016 Isidoro Martínez Arca Xefe Territorial da Coruña
26/09/2016 | Administración LocalMunicipal
Oroso
Exposición pública da conta xeral 2015

Exposición pública da conta xeral do exercicio 2015 A conta xeral do Concello de Oroso correspondente ao exercicio económico 2015 foi ditaminada favorablemente pola Comisión Especial de Contas en sesión celebrada o día 21 de setembro de 2016. En cumprimento do establecido no texto refundido da Lei reguladora de facendas locais, sométese a exposición pública a referida conta por prazo de quince días, durante os cales, e oito máis, os interesados poderán presentar as reclamacións, reparos ou observacións que consideren oportunas. Oroso, 21 de setembro de 2016. O alcalde-presidente Manuel Mirás Franqueira
26/09/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.53747. Concello de Padrón

O Concello de Padrón solicita de Augas de Galicia a autorización de obras situadas entre a Rúa Bordel e o Campo da Barca de Padrón, no concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53747 As obras solicitadas solicitadas descríbense no documento anteproxecto titulado “Pasarela peonil sobre o río Sar en Padrón”, de xuño de 2016, obras que se sitúan ao norte da Ponte de Santiago e da intersección da Rúa do Bordel e da Rúa Corredoira da Barca. A pasarela proposta estará formada por unha estrutura metálica dun só van de aproximadamente 30,0 m. de luz e unha altura libre aproximada de 5,0 m. O ancho do taboleiro será de 2,5 m facilitando a circulación e cruce de peóns e bicicletas. A solución adoptada ten unha viga principal de canto variable entre 0,6 m e 1,2 m; da que sairán a modo de costelas outras tamén cun canto variable entre 0,15 m e 0,4 m. Sobre elas disporanse vigas IPE-180 que permitirán a colocación directa do pavimento da pasarela. Este contemplouse de táboas macizas de elondo. Como sistema de protección proponse unha varanda metálica de aceiro galvanizado seguindo o modelo xa existente no entorno. Inténtase deste xeito alixeirar a percepción visual da pasarela acadando unha relación canto/longo de 4,66/100. Para a cimentación proponse a execución de micropilotes sobre os que apoiarán aos encepados de formigón armado que, a súa vez, servirán de caixa e apoio a estrutura metálica. Permítese deste xeito partir da cota do terreo actual sen producir sobre elevacións innecesarias no percorrido peonil. Tamén se contempla a execución de muros de escollera que permitan o acondicionamento e integración da marxe do río tralas labores de cimentación. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 9 de setembro de 2016 O xefe do servizo territorial Ángel Gómez Rey
26/09/2016 | Administración LocalMunicipal
Culleredo
Economía, Facenda e Réxime Interior
Aprobación da incorporación ao inventario da AC 211

ANUNCIO Aprobación da incorporación ao inventario da AC 211 O Pleno, en sesión celebrada o trinta de xuño de dous mil dezaseis, acordou a inclusión no Inventario de Bens e Dereitos do concello da estrada AC 211. De conformidade co disposto polo artigo 86 da Lei 30/92 de Réxime Xurídico e Procedemento Administrativo Común, o expediente exponse ao público por un prazo de 20 días hábiles, a contar dende a publicación do presente anuncio no BOP. Se non se presentan reclamacións, entenderase elevada a definitiva a modificación do inventario. Culleredo, 20 de setembro de 2016. O alcalde Julio Sacristán de Diego
26/09/2016 | Administración LocalMunicipal
San Sadurniño
Exposición pública da aprobación de padrón fiscal

ANUNCIO Exposición pública de aprobación de padrón fiscal de axuda no fogar do mes de xullo de 2016 A Xunta de Goberno Local deste Concello, en sesión celebrada o día 12 de setembro de 2016, acordou aprobar o padrón cobratorio correspondente á prestación do servizo de axuda no fogar a persoas dependentes do mes de xullo do presente exercicio 2016, que comprende un total de 45 recibos e ten un importe total de 3.445,29 euros, e á prestación do servizo de axuda no fogar de libre concorrencia do mes de xullo do presente exercicio 2016, que comprende un total de 10 recibos e ten un importe total de 284,40 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 21 de setembro de 2016. O alcalde Secundino García Casal
26/09/2016 | Administración LocalMunicipal
Vilasantar
Aprobación definitiva do orzamento para o ano 2016

Aprobado polo Pleno deste concello o presuposto para o exercicio económico de 2016, por acordo adoptado na sesión realizada o día 18 de agosto de 2016, e non se tendo presentado reclamacións elévase a definitivo, en cumprimento do disposto no artigo 169 do texto refundido da Lei reguladora de facendas locais, aprobado por Real decreto lexislativo 2/2004, de 5 de marzo, e o artigo 20 do Real decreto 500/1990, do 20 de abril, faise público que dito presuposto ascende a 1.539.836,70 euros no orzamento de ingresos e 1.337.389,21 euros no orzamento de gastos, correspondendo a cada capítulo as cantidades que se expresan a continuación: De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. Na referida sesión acordouse tamén aprobar o cadro de persoal e a relación de postos de traballo desta corporación que se reproduce a continuación: Vilasantar, 19 de setembro de 2016. O alcalde Fernando Pérez Fernández
26/09/2016 | Administración LocalMunicipal
A Coruña
Instituto Municipal A Coruña Espectáculos
Aprobación inicial de un expediente de modificación de créditos

O Excelentísimo Concello Pleno, en sesión ordinaria realizada o día 12 de setembro de 2016, aprobou inicialmente un expediente modificativo do Presuposto do Instituto Municipal Coruña Espectáculos (IMCE) de 2016, de concesión de créditos extraordinarios. O referido expediente permanecerá exposto ao público, despois da publicación do anuncio no Boletín Oficial da Provincia, en Taboleiro de Anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Se finalizado o período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. O que se publica para os efectos previstos na lexislación citada. A Coruña, 16 de setembro de 2016 Kamaljit Bradineras Oprescu do IMCE
26/09/2016 | Administración LocalMunicipal
Vilarmaior
Padrón taxa SAF dependencia agosto 2016

Mediante Decreto da Alcaldía de data do 20 de setembro de 2016 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de agosto de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 20 de setembro de 2016. O ALCALDE, Carlos Vázquez Quintián
06/09/2016 | Administración LocalMunicipal
Cedeira
Delegación de funcións da Alcaldía na primeira tenente de alcalde

RESOLUCIÓN DA ALCALDÍA Asunto: DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE Tendo previsto ausentarme do termo municipal do 2 de setembro de 2016 ó 9 de setembro de 2016 (ambos inclusive), e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións de Alcaldía na 1.ª tenente de alcalde, D.ª Antonia Julia Ever Cerceda Garcia de Fernando, a fin de que substitúa na totalidade das citadas funcións do día 2 de setembro de 2016 ó día 9 de setembro de 2016 (ambos inclusive). Segundo. –Notificar a presente Resolución á interesada, así como publicala no taboleiro de edictos da Corporación e no Boletín Oficial da Provincia. En Cedeira, asinado dixitalmente na data que figura na marxe polo Sr. alcalde, Pablo Diego Moreda Gil, do que eu, El Miloudi Shamim Eyang, como secretaria accidental, dou fe.
06/09/2016 | Administración LocalMunicipal
Betanzos
Aprobación definitiva de suplemento de crédito 13/2016

ANUNCIO DE APROBACIÓN DEFINITIVA DO EXPEDIENTE DE SUPLEMENTO DE CRÉDITO NÚM.13/2016 En cumprimento do artigo 169.1, por remisión do 177.2, do texto refundido da Lei reguladora das facendas locais aprobado por Real decreto lexislativo 2/2004, de 5 de marzo, ao non presentarse alegacións durante o prazo de exposición ao público, queda automaticamente elevado a definitivo o acordo plenario de data 27 de xullo de 2016, sobre o expediente de modificación de créditos núm.13/2016 do orzamento en vigor na modalidade de suplemento de crédito, financiado con cargo ao remanente líquido de Tesourería, como segue a continuación: ESTADO DE GASTOS ESTADO DE INGRESOS O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 Real decreto lexislativo 2/2004, do 5 de marzo, na forma e prazo establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo diso, a teor do establecido no artigo 171.3 do texto refundido da Lei reguladora das facendas locais, a interposición do devandito recurso non supenderá por si soa a efectividade do acto ou acordo impugnado. Betanzos, 30 de agosto de 2016. O alcalde José Ramón García Vázquez
06/09/2016 | Administración LocalMunicipal
Teo
Edicto de aprobación definitiva do padrón de contribuíntes da taxa por recollida do lixo do exercicio 2016

Transcorrido o prazo de exposición pública do padrón de contribuíntes da Taxa por recollida do lixo do exercicio 2016 durante o cal non se presentaron reclamacións, procedeuse á aprobación definitiva do Padrón, mediante Resolución de Alcaldía de data 01/09/2016. A partires desta publicación queda aberto o período voluntario de cobranza para recibos de devengo periódico e cobro por recibo tal e como establece o RD 939/2005, Regulamento Xeral de Recadación. Se transcorrido o dito prazo, non se tiveran ingresado as débedas tributarias, quedará automáticamente aberto o período executivo de cobranza dando lugar ao devengo de recargos e xuros de mora regulados no citado Regulamento. Teo, 1 de setembro de 2016 O alcalde Rafael C. Sisto Edreira
06/09/2016 | Administración LocalMunicipal
Ponteceso
Secretaría
Delegación específica para celebrar un matrimonio civil

ANUNCIO Faise público que o alcalde do Concello de Ponteceso, con data 29 de agosto de 2016, ditou a resolución que se transcribe a seguir: RESOLUCIÓN NÚM.369/2016, DE DELEGACIÓN ESPECÍFICA PARA CELEBRAR UN MATRIMONIO CIVIL ANTECEDENTES 1. O artigo 49 da Lei 35/1994, do 23 de decembro, de modificación do Código Civil en materia de autorización do matrimonio civil polos alcaldes, establece que calquera español poderá contraer matrinonio dentro ou fóra de España ante o xuíz, o alcalde ou o funcionario sinalado nese código.2. O artigo 50 desa mesma lei establece que serán competentes para autorizar o matrimonio o xuíz encargado do rexistro civil e o alcalde do concello onde se celebre o matrimonio ou o concelleiro no que delegue o alcalde.3. A directriz segunda da Instrucción do 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos alcaldes, establece que o órgano rexistral que teña instruído o expediente previo deberá remitir oficialmente ao concello respectivo unha relación de todos os datos relativos aos contraíntes que deban figurar na inscrición do matrimonio, cando os contraísen manifestaran a vontade de que sexa o alcalde o que celebre o matriminio.4. É a miña intención delegar no concelleiro de Sanidade, Servizos Sociais e Persoal a celebración do matrimonio civil o 09.09.2016. CONSIDERACIÓNS LEGAIS E TÉCNICAS – Artigo 51 do Código Civil. – Lei 35/1994, do 23 de decembro. – Instrucción do 26 de xaneiro de 1995, da Dirección Xeral dos Rexistros e do Notariado. – Artigo 23 da Lei 7/1985, do 2 de abril, reguladora das bases do réxime local. – Artigos 44 e 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. – Artigo 63 da Lei 5/1997, do 22 de xullo, de administración local de Galicia. De conformidade co artigo 23 da Lei 7/1985, do 2 de abril, reguladora das bases do réxime local, RESOLVO: 1. Delegar a favor de Isabel Vuelta González, concelleira de Sanidade, Servizos Sociais e Persoal, a atribución para autorizar a celebración dun matrimonio civil o 09.09.2016 no salón de sesións da Casa do Concello.2. Mandar publicar esta resolución no Boletín Oficial da Provincia da Coruña.3. Dar conta desta resolución ao Pleno na primeira sesión que celebre. Ponteceso, 29 de agosto de 2016. Dou fe O alcalde A secretaria Xosé Lois García Carballido M.ª del Carmen Seoane Bouzas
06/09/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de impartición do curso denominado “Xestión do municipio turístico sostible. En liña (CD 858)”, incluído no Plan de formación agrupado 2016, código de proxecto 2016.3.80010.001

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00288.2. Obxecto do contrato: servizos de impartición do curso denominado “XESTIÓN DO MUNICIPIO TURÍSTICO SOSTIBLE. EN LIÑA (CD 858)” incluído no Plan de formación agrupado 2016, CÓDIGO DE PROXECTO 2016.3.80010.001.3. Prazo de execución: un ano a partir da data de formalización do contrato en documento administrativo, prorrogable ata un máximo dun ano máis, de acordo cos prazos parciais establecidos no prego de prescricións técnicas.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: 6.000,00 €, IVE incluído.5 bis. Valor estimado: 36.000,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1.2. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 29 de agosto de 2016. O PRESIDENTE O SECRETARIO Valentín González Formoso José Luis Almau Supervía
06/09/2016 | Administración LocalMunicipal
Teo
Edicto de aprobación definitiva do padrón de contribuíntes da taxa por ocupación do dominio público con mesas e cadeiras, exercicio 2016

Aprobación definitiva do padrón de contribuíntes da taxa por ocupación do dominio público con mesas e cadeiras e elementos análogos con fins lucrativos do exercicio 2016 e apertura do período voluntario de cobranza. Transcorrido o prazo de exposición pública do Padrón de Contribuíntes da Taxa por ocupación do dominio público con mesas e cadeiras e elementos análogos con fins lucrativos, correspondente ao exercicio 2016 durante o cal non se presentaron reclamacións, procedeuse á aprobación definitiva do citado Padrón, mediante resolución de Alcaldía de data 01/09/2016. A partires desta publicación queda aberto o período voluntario de cobranza para recibos de devengo periódico e cobro por recibo tal e como o estabrece o RD 939/2005, Regulamento Xeral de Recadación. Se transcorrido dito prazo, non se tiveran ingresado as débedas tributarias, quedará automáticamente aberto o período executivo de cobranza, dando lugar ó devengo de recargos e xuros de mora regulados no citado Regulamento. Teo, 1 de setembro de 2016 O alcalde Rafael C. Sisto Edreira
06/09/2016 | Administración LocalMunicipal
Ponteceso
Secretaría
Delegación específica para celebrar un matrimonio civil (2)

ANUNCIO Faise público que o alcalde do Concello de Ponteceso, con data 1 de setembro de 2016, ditou a resolución que se transcribe a seguir: “RESOLUCIÓN NÚM.381/2016, DE DELEGACIÓN ESPECÍFICA PARA CELEBRAR UN MATRIMONIO CIVIL ANTECEDENTES 1. O artigo 49 da Lei 35/1994, do 23 de decembro, de modificación do Código Civil en materia de autorización do matrimonio civil polos alcaldes, establece que calquera español poderá contraer matrinonio dentro ou fóra de España ante o xuíz, o alcalde ou o funcionario sinalado nese código.2. O artigo 50 desa mesma lei establece que serán competentes para autorizar o matrimonio o xuíz encargado do rexistro civil e o alcalde do concello onde se celebre o matrimonio ou o concelleiro no que delegue o alcalde.3. A directriz segunda da Instrucción do 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos alcaldes, establece que o órgano rexistral que teña instruído o expediente previo deberá remitir oficialmente ao concello respectivo unha relación de todos os datos relativos aos contraíntes que deban figurar na inscrición do matrimonio, cando os contraísen manifestaran a vontade de que sexa o alcalde o que celebre o matriminio.4. É a miña intención delegar no concelleiro de Sanidade, Servizos Sociais e Persoal a celebración do matrimonio civil o 03.09.2016. CONSIDERACIÓNS LEGAIS E TÉCNICAS – Artigo 51 do Código Civil – Lei 35/1994, do 23 de decembro – Instrucción do 26 de xaneiro de 1995, da Dirección Xeral dos Rexistros e do Notariado – Artigo 23 da Lei 7/1985, do 2 de abril, reguladora das bases do réxime local – Artigos 44 e 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais – Artigo 63 da Lei 5/1997, do 22 de xullo, de administración local de Galicia De conformidade co artigo 23 da Lei 7/1985, do 2 de abril, reguladora das bases do réxime local, RESOLVO: 1. Delegar a favor de Isabel Vuelta González, concelleira de Sanidade, Servizos Sociais e Persoal, a atribución para autorizar a celebración dun matrimonio civil o 03.09.2016 no salón de sesións da Casa do Concello.2. Mandar publicar esta resolución no Boletín Oficial da Provincia da Coruña.3. Dar conta desta resolución ao Pleno na primeira sesión que celebre.“ Ponteceso, 1 de setembro de 2016. Dou fe O alcalde A secretaria Xosé Lois García Carballido M.ª del Carmen Seoane Bouzas
06/09/2016 | Administración LocalProvincial
Deputación Provincial da Coruña
Servizo de Vías e Obras
Anuncio de citación para notificación por comparecencia a dona Concepción Pena Patiño

SERVIZO DE VÍAS E OBRAS PROVINCIAIS Citación de notificación por comparecencia De conformidade co art.59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, despois de intentada a notificación persoal por duas veces, emprázase o/aos interesado/s que se indican para ser notificado/os por comparecencia. A comparecencia deberase efectuar no prazo de quince (15) días, contados a partir do seguinte á publicación deste anuncio no Boletín Oficial da Provincia de A Coruña; nas dependencias do Servizo de Vías e Obras Provinciais, 5.º andar do edificio provincial, situado no número 2 da Avda. Porto de A Coruña (antes Alférez Provisional); 15003 - A CORUÑA; en horario de 09.00 a 14.00 horas, de luns a venres. Se transcorrido o devandito prazo non comparece, a notificación entenderase producida para todos os efectos legais desde o día seguinte ao vencemento do prazo sinalado para comparecer. Expediente: sancionador Estrada provincial D. P. 0510 DE CONFURCO A UXES, p. k. 0+880 marxe esquerda. Interesado/a: dona CONCEPCIÓN PENA PATIÑO (15189 - Culleredo). Acto de notificación: Resolución número 18605/2016 de data 04/08/2016. A Coruña, 1 de setembro de 2016. O instrutor do expediente sancionador Lisa Joanne Lamego Ayguaviva
06/09/2016 | Administración LocalMunicipal
Arteixo
Urbanismo
Información pública do exped.61/07 AC, sobre licenza de apertura dun garaxe comunitario sito na rúa Asunción, núm.5, Arteixo.

SERVICIO DE URBANISMO Negociado de Aperturas Expte.61/07 AC Refª: LACC/rl D. Faustino Montes Rodríguez solicitou licencia municipal para a instalación, apertura e funcionamento dunha actividade dedicada a garaxe comunitario sito na Asunción, nº 5, Meicende, Arteixo, cumprindo o disposto polo apartado a), do número 2, do artigo 30 do Regulamento de Actividades Molestas, Insalubres, Nocivas e Perigosas de 30 de novembro de 1.961, sométese a información pública por período de dez días hábiles, a fin de que durante o mesmo –que empezará a constarse dende o día seguinte ó da inserción do presente edicto no Boletín Oficial da Provincia- poida examinarse o expediente, no departamento de urbanismo deste Concello, polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. ARTEIXO, 31 de agosto de 2016 O CONCELLEIRO DE URBANISMO P. D. Decreto 1336/2015 de 06/07/15 Asdo. Luis Alberto Castro Calvete
06/09/2016 | Administración LocalMunicipal
Teo
Anuncio de exposición pública do informe de morosidade 2º trimestre de 2016

De conformidade có disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 07/07/2016 (2º trimestre de 2016) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 28/07/2016. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 1 de setembro de 2016 O alcalde Rafael C. Sisto Edreira
06/09/2016 | Administración LocalProvincial
Deputación Provincial da Coruña
Servizo de Vías e Obras
Anuncio de citación para notificación por comparecencia a don Antonio Velo Mantiñán

SERVIZO DE VÍAS E OBRAS PROVINCIAIS Citación de notificación por comparecencia De conformidade co art.59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, despois de intentada a notificación persoal por duas veces, emprázase o/aos interesado/s que se indican para ser notificado/os por comparecencia. A comparecencia deberase efectuar no prazo de quince (15) días, contados a partir do seguinte á publicación deste anuncio no Boletín Oficial da Provincia de A Coruña; nas dependencias do Servizo de Vías e Obras Provinciais, 5.º andar do edificio provincial, situado no número 2 da Avda. Porto de A Coruña (antes Alférez Provisional); 15003 - A CORUÑA; en horario de 09.00 a 14.00 horas de luns a venres. Se transcorrido o devandito prazo non comparece, a notificación entenderase producida para todos os efectos legais desde o día seguinte ao vencemento do prazo sinalado para comparecer. Expediente: sancionador Estrada provincial D. P. 0106 AMEAS A OZA DOS RIOS, p. k. 1+000 (concello de CARRAL). Interesado/a: don MARCOS EUGENIO SANCHEZ CRUZADO TORNEIRO (15175 - CARRAL). Acto de notificación: Resolución número 9591/2016 de data 03/05/2016. A Coruña, 1 de setembro de 2016. O instrutor do expediente sancionador Alfredo Pablo Daly Chonillo
06/09/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación “Mellora seguridade viaria DP 0514 entre Xermaña e Caión” (código obra 2015.1130.0007.0) (código proxecto de gastos 2016.3.82000.001)

ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN “MELLORA SEGURIDADE VIARIA DP 0514 ENTRE XERMAÑA E CAIÓN” (código obra 2015.1130.0007.0) (código proxecto de gastos 2016.3.82000.001) O Pleno da Corporación, en sesión celebrada o día 29 de xaneiro de 2016, acordou a aprobación provisional da segunda relación de obras incluídas na terceira fase do Plan de Travesias da anualidade 2015 na que se inclúe a seguinte obra: O citado Plan foi exposto ao público mediante anuncio publicado no BOP número 22 do 03/02/2015, non formulándose reclamacións ou alegacións. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/85, artigo 2 da Lei de Expropiación Forzosa e artigo 94 do Decreto Lexislativo 781/86 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan no lugar, data e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 28 de setembro de 2016. Horario: 16.30 a 18.00 horas Lugar: Casa Reitoral de Caión. Avda. da Laracha, s/n (A Laracha) Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, documento nacional de identidade, tarxeta do número de identificación fiscal e o último recibo do imposto sobre bens inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento da acta previa á ocupación correspondente, a fin de que os interesados poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña n.º 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. Na Coruña, a 29 de agosto de 2016. O presidente O secretario Asdo.: Valentín González Formoso Asdo.: José Luis Almau Supervía
06/09/2016 | Administración LocalMunicipal
Fisterra
Ordenanza reguladora actos uso do solo e comunicacións previas aprobación provisional pleno 5/08/2016

Aprobada provisionalmente a Ordenanza reguladora dos procedementos de intervención administrativa nos actos do uso do solo, subsolo e no exercicio de actividades e apertura de establecementos en sesión ordinaria celebrada polo Pleno da Corporación o día 5 de Agosto de 2016, exponse ó público por espazo de trinta días hábiles (30) contados a partir do día seguinte ó da súa publicación no Boletín Oficial da Provincia a efectos de posibles reclamacións, que no caso de non presentárense, dito acordo terá carácter definitivo.- Fisterra, a 30 de Agosto de 2016. O ALCALDE EN FUNCIÓNS, Maria Carmen Beatriz Sandra Lorena Pedroviejo Davoz.-
07/09/2016 | Administración LocalMunicipal
Arzúa
Aprobación inicial de transferencia de crédito

ANUNCIO ASUNTO: Aprobación inicial expedientes de modificación de créditos O Pleno da Corporación, en sesión ordinaria celebrada o día 31/08/2016, aprobou inicialmente o expediente de transferencia de crédito 4/2016, por importe total de 18.700 €. De acordo co establecido no artigo 177 do texto refundido da Lei reguladora de facendas locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 31 de agosto de 2016. O alcalde Asdo.: José Luis García López
07/09/2016 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Edicto de exposición pública da conta xeral ano 2015

Tesouraría Xeral ANUNCIO Asunto: Conta Xeral do exercicio 2015 Formada a Conta Xeral desta Corporación correspondente ao exercicio orzamentario de 2015, comprensiva da do propio Concello e os estados e contas anuais da Empresa Municipal de Augas da Coruña. S. A. (EMALCSA) e Empresa Municipal Vivenda, Servizos e Actividades, S. A. U. (EMVSA) como sociedades mercantís de capital integramente de propiedade municipal, a do Instituto Municipal Coruña Espectáculos (IMCE), a do Consorcio de Turismo e Congresos da Coruña, e a do Consorcio para la Promoción de la Música, xunto con todos os documentos e anexos que a integran, e informada favorablemente pola Comisión de Facenda e Administración Pública (que actúa neste caso como Comisión Especial de Contas) na súa reunión do día 5 de setembro actual, estará exposta ó público durante o prazo de quince días hábiles, a contar dende o día seguinte ó da publicación deste anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas. O referido expediente quedará posto de manifesto nas dependencias da Tesouraría Xeral, sitas na rúa da Franxa, n.º 20 desta cidade, durante o mencionado prazo e na web municipal. Todo iso de conformidade co disposto no artigo 212.3) do R. D. L.2/2004, de 5 de marzo (B. O. E. del 9/03/2004), Texto Refundido da Lei Reguladora das Facendas Locais. A Coruña, 5 de setembro de 2016. O ALCALDE Asdo.: Xulio Xosé Ferreiro Baamonde
07/09/2016 | Administración LocalMancomunidades
Mancomunidade de Concellos Serra do Barbanza
Anuncio de licitación

Anuncio de licitación por procedemento aberto, tramitación urxente, para a adxudicación de subministración 1. Entidade adxudicadora: Mancomunidade de Concellos da Serra do Barbanza.2. Obxecto do contrato. – Descrición: subministración de remolque basculante para vertedoiro. – Nomenclatura: CPV: 34223300-9 “Remolques” – Lugar de execución: complexo medioambiental sito no lugar de A Poza, s/n. Lousame (A Coruña). – Prazo de execución: 90 días naturais.3. Tramitación, procedemento e forma de adxudicación. – Tramitación urxente. – Procedemento aberto. – Multiplicidade de criterios de adxudicación.4. Orzamento. – Base de licitación: 25.000,00 € + 5.250,00 € (21% IVE) = 30.250,00 €. – Revisión de prezos: non procede.5. Garantías. – Provisional: non. – Definitiva: 5% do importe de adxudicación, excluído o IVE.6. Información. – Secretaría e perfil do contratante (www.contratosdegalicia.es) – Casa do Concello. Portobravo,1.15214 - Lousame (A Coruña) 981820494.7. Clasificación: non.8. Criterios de adxudicación (automáticos, por aplicación de fórmula matemática). – Oferta económica: ata 80 puntos. – Redución do prazo de execución: ata 20 puntos.9. Presentación de ofertas. – Data límite: 8 días naturais, a contar desde o día seguinte ao da publicación do presente anuncio no BOP. – Documentación a presentar e lugar: cláusula 5 do prego de cláusulas administrativas particulares.10. Apertura de ofertas: a data e hora de apertura do sobre B (acto público) será anunciada previamente no perfil do contratante nos termos sinalados no prego de cláusulas administrativas particulares.11. Gastos de publicación de anuncios de licitación e adxudicación: por conta do adxudicatario, ata un máximo de 500,00 €. Lousame, a 2 de setembro de 2016. A presidenta María Teresa Villaverde Pais
07/09/2016 | Administración LocalMunicipal
As Pontes de García Rodríguez
Secretaría
Delegación especial conferida polo alcalde en función a prol dun concelleiro da corporación municipal para a autorización dun matrimonio civil

ANUNCIO Delegación especial conferida polo alcalde en funcións a prol dun concelleiro da corporación municipal para a autorización dun matrimonio civil O alcalde en funcións do Concello das Pontes de García Rodríguez, por medio de Decreto da súa autoridade n.º 1078/2016, do 31 de agosto –e facultado polos artigos 61.3 da Lei 6/1197, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) n.º 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 256/1986, do 28 de novembro–, resolveu delegar no concelleiro da Corporación municipal Sandra Marlene Bellosillo Orrequia a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 64/2016, tramitado polo Rexistro Civil, e no que as persoas contraentes son don CESAR ARTURO AGUSTI TOMALO e dona STEFFANY PAOLA SOLEDAD BARTOS AZCONOBIETA. O acto de autorización de matrimonio terá lugar o día tres de setembro de 2016, ás 18.30 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 31 de agosto de 2016. O alcalde en funcións Camilo Eduardo Laba Armasu
07/09/2016 | Administración LocalMunicipal
Carballo
Convocatoria de axudas de estudos para alumnado de segundo ciclo de educación infantil e do Conservatorio do Profesional de Música de Carballo. Curso 2016-2017

ANUNCIO Convocatoria de axudas de estudos para alumnado de 2.º ciclo de educación infantil e do Conservatorio Profesional de Música de Carballo. Curso 2016-2017 Na sesión ordinaria da Xunta de Goberno Local do 29/08/2016 aprobáronse as bases da convocatoria de axudas de estudos para alumnado de 2.º ciclo de educación infantil e do Conservatorio Profesional de Música de Carballo. Curso 2016-2017. O prazo para a presentación de solicitudes para esta Convocatoria é de 15 días hábiles, contados dende o día seguinte á publicación deste anuncio no Boletín Oficial da Provincia. Carballo, 1 de setembro de 2016. O ALCALDE EVENCIO FERRERO RODRÍGUEZ
07/09/2016 | Administración LocalMunicipal
Fisterra
Delegación de funcións da Alcaldía en favor do tenente de alcalde

EDICTO De conformidade co previsto no art.44-2 do Regulamento de organización, funcionamento e réxime xurídico das entidades locais, faise público que mediante Resolución do 23 de agosto de 2016 deléganse as funcións da Alcaldía en favor do primer tenente de alcalde, Xan Carlos Sar Oliveira. Fisterra, a 23 de agosto de 2016. O ALCALDE José Marcote Suárez
07/09/2016 | Administración LocalConsorcios
Consorcio As Mariñas
Exposición pública da conta xeral 2015

ANUNCIO DE EXPOSICIÓN PÚBLICA DA CONTA XERAL 2015 En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral do Consorcio “As Mariñas” correspondentes ó exercicio 2015 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. En Bergondo, a 2 de setembro de 2016. O presidente do Consorcio “As Mariñas” Asdo.: José Antonio Santiso Miramontes
07/09/2016 | Administración LocalMunicipal
Arzúa
Aprobación inicial de suplemento de crédito

ANUNCIO ASUNTO: Aprobación inicial expediente de modificación de créditos por suplemento de crédito núm.3/2016 O Pleno da Corporación, en sesión ordinaria celebrada o día 31/08/2016, aprobou inicialmente o expediente de modificación de créditos na modalidade de suplemento de crédito 3/2016 por importe de 23.112,32 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 31 de agosto de 2016. O alcalde Asdo.: José Luis García López